gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8196, del 22-12-2017 (2017/10385)

Notificació de la sentència dictada en el procediment de modificació de mesures número 1974/2015.
-------------------------------------------------------------------------------------------------

### Dades del document

Número de DOGV
:   8196

Data del DOGV
:   22-12-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/10389


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de modificació de mesures número 1974/2015. [2017/10440]  
Alicia Ordeig Rabadán, lletrada de l'Administració de justícia del Jutjat de Primera Instància número 26 de València, mitjançant aquest edicte faig saber que en les actuacions de família, modificació mesures supòsit contenciós - 001974/2015, seguides a instàncies d'Ángel Alba Rodríguez contra África Navarro Buenaposada, en situació de rebel·lia, en què en data 31 de juliol de 2017, s'ha dictat sentència, en la dispositiva de la qual diu així:  
  
«Dispositiva  
Estime parcialment la demanda interposada per Ángel Alba Rodríguez, contra África Navarro Buenaposada, i dispose la modificació de les mesures definitives que regeixen entre les parts, en els apartats següents:  
S'extingeix la pensió d'aliments que pagava Ángel Alba Rodríguez a África Navarro Buenaposada per a la seua filla A.;  
La pensió compensatòria que el demandant ha de pagar a la demandada es fixa en 200 - mensuals.  
No pertoca fer pronunciament exprés sobre la imposició a costes.  
  
Notifiqueu aquesta resolució a les parts i feu-los saber que contra aquesta resolució es pot interposar recurs d'apel·lació que haurà de presentar-se per escrit davant d'aquest jutjat en el termini de 20 dies, acompanyant resguard que acredite haver efectuat el dipòsit de 50 ?, en el compte de dipòsits i consignacions d'aquest jutjat, obert en el banc de Santander, llevat que la persona recurrent tinga concedit el benefici de justícia gratuïta. En cas de no efectuar-se el dipòsit serà esmenable el defecte en el termini de dos dies, i no s'admetrà a tràmit en cas de no esmenar-lo.  
Aquesta és la meua sentència, que pronuncie, mane i firme.»  
  
I perquè valga de notificació de forma deguda a la demandada África Navarro Buenaposada, en situació de rebel·lia i parador ignorat, expedisc i firme aquest edicte.  
  
València, 1 de setembre de 2017.- La lletrada de l'Administració de justícia: Alicia Ordeig Rabadán.
Diari Oficial de la Generalitat Valenciana


Sumari del DOGV 8033, del 05-05-2017 (2017/2417)

Notificació de la sentència dictada en el judici de delicte lleu número 52/2016.
--------------------------------------------------------------------------------

### Dades del document

Número de DOGV
:   8033

Data del DOGV
:   05-05-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/2417


Organisme emissor
:   Jutjat de Primera Instància i Instrucció Número 2 de Vinaròs

Tipus de document
:   Edicte

Notificació de la sentència dictada en el judici de delicte lleu número 52/2016. [2017/2417]  
Judici sobre delictes lleus número 52/2016  
En aquest procediment de judici sobre delictes lleus número 52/2016, seguit com a resultat de la denúncia interposada per David Llorca Montagut contra David Florin Covaciu i Jorge Rivera Losa, s'ha dictat la sentència que té l'encapçalament i la part dispositiva que, literalment, són com segueix:  
  
«Sentència número 99/2016  
Jutgessa que la dicta: M.ª Estrela Muñoz Gayán.  
Lloc: Vinaròs.  
Data: 30 de novembre de 2016.  
Denunciant: David Llorca Montagut.  
Ministeri Fiscal: Mara Furió Peris.  
Denunciats: David Florin Covaciu i Jorge Rivera Losa.  
Dispositiva  
Absolc lliurement David Florin Covaciu i Jorge Rivera Losa del delicte lleu que se'ls imputava en aquest procediment, i declare d'ofici les costes processals causades.  
Notifiqueu aquesta resolució a les parts, i advertiu-los que, en contra, hi podran interposar, davant d'aquest jutjat, un recurs d'apel'lació dins del termini dels cinc dies subsegüents al que es notifique.»  
  
Vinaròs, 20 de març de 2017.- El lletrat de l'Administració de justícia: Sebastián Juan Roso Pablo.
Diari Oficial de la Generalitat Valenciana


Sumari del DOGV 8129, del 18-09-2017 (2017/7744)

Notificació de la sentència dictada en el procediment ordinari número 1256/2016.
--------------------------------------------------------------------------------

### Dades del document

Número de DOGV
:   8129

Data del DOGV
:   18-09-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/7744


Organisme emissor
:   Juzgado de Primera Instància Número 3 d'Elx

Tipus de document
:   Edicte

Notificació de la sentència dictada en el procediment ordinari número 1256/2016. [2017/7744]  
Part demandant: Alcudia Export-Fruits, SL.  
Part demandada: Hermanos Canales Selva, CB.  
Sobre: ordinaris.  
En el judici a què es fa referència s??ha dictat la resolució que, literalment, és com segueix:  
  
«Sentència número 63/2017  
Elx, 16 de març de 2017  
José Vicente Montealegre Galera, magistrat jutge del Jutjat de Primera Instància número 3 d'aquesta ciutat i partit, he vist aquestes actuacions de judici ordinari, seguides amb el número 1256/2016, promogudes per la mercantil Alcudia Export-Fruits, SL, representada pel procurador el senyor Alacid Baño i assistida pel lletrat el senyor Brotons Maciá, contra Hermanos Canales Selva, CB, declarada en estat processal de rebel·lia, sobre la reclamació d'una quantitat.  
Dispositiva  
Estime la demanda promoguda pel procurador el senyor Alacid Baño, en nom i representació de la mercantil Alcudia Export-Fruits, SL, contra Hermanos Canales Selva, CB, declarada en estat processal de rebel·lia, i condemne aquesta part demandada a abonar a la part actora la suma de 30.678,28 euros, amb els interessos legals des de la data de la interpel·lació judicial, així com al pagament de les costes processals causades.  
Notifiqueu aquesta resolució a les parts i indiqueu-los que, en contra i d??acord amb el que preveu l??article 455 de la Llei d'enjudiciament civil, s'hi pot interposar un recurs d'apel·lació davant de l'audiència provincial, que cal interposar davant d'aquest jutjat dins del termini de 20 dies des que es notifique.»  
  
Atés que es desconeix el domicili o la residència actuals de la part demandada, per la diligència d'ordenació de hui, la lletrada de l'Administració de justícia, María Isabel Cerdá Antón, de conformitat amb el que disposen els articles 156.4 i 164 de la Llei 1/2000, d'enjudiciament civil, ha ordenat la publicació d'aquest edicte, per a portar a efecte la diligència de notificació.  
  
Elx, 20 de juny de 2017.- La lletrada de l'Administració de justícia: María Isabel Cerdá Antón.
Diari Oficial de la Generalitat Valenciana


Sumari del DOGV 8031, del 03-05-2017 (2017/3647)

Aprovació de l'informe ambiental i territorial estratègic de la modificació puntual número 3 del Pla parcial Vera 2, per a canvi d'ús urbanístic dotacional públic.
-------------------------------------------------------------------------------------------------------------------------------------------------------------------

### Dades del document

Número de DOGV
:   8031

Data del DOGV
:   03-05-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/3647


Data del document
:   28-04-2017

Organisme emissor
:   Ajuntament d'Alboraia

Tipus de document
:   Anunci

Descriptors 

:   * Alboraia
    * administració local
    * pla d'urbanisme

Aprovació de l'informe ambiental i territorial estratègic de la modificació puntual número 3 del Pla parcial Vera 2, per a canvi d'ús urbanístic dotacional públic. [2017/3647]  
Aquesta Alcaldia, mitjançant la Resolució número 1028/2017, de 28 d'abril, va resoldre:  
  
«En vista de tot el que antecedeix, i de conformitat amb l'article 51 de la Llei d'ordenació del territori, urbanisme i paisatge de la Comunitat Valenciana, de 25 de juliol de 2014:  
Primer. Aprovar l'informe ambiental i territorial estratègic i donar per finalitzada l'avaluació ambiental i territorial estratègica simplificada perquè el pla no té efectes significatius sobre el medi ambient i el territori.  
Segon. Comunicar aquesta resolució al Departament d'Urbanisme, als efectes que tramiten l'esborrany del pla pel procediment simplificat.  
  
Tercer. Publicar la resolució en el Diari Oficial de la Generalitat Valenciana».  
  
La present resolució d'informe ambiental i territorial estratègic no és susceptible de cap recurs per considerar-se acte de tràmit, sense perjudici dels recursos que, si és el cas, siguen procedents en via contenciosa administrativa contra l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen pertinents en dret.  
  
Alboraia, 28 d'abril de 2017.- L'alcalde president: Miguel Chavarría Díaz.
Diari Oficial de la Generalitat Valenciana


Sumari del DOGV 8200, del 28-12-2017 (2017/12833)

ACORD de 22 de desembre de 2017, del Consell, d'autorització de l'expedient de rescabalament EI 41/2017 per obligacions contretes amb Iron Mountain España, SAU, en 2015.
-------------------------------------------------------------------------------------------------------------------------------------------------------------------------

### Dades del document

Número de DOGV
:   8200

Data del DOGV
:   28-12-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/12931


Data del document
:   22-12-2017

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Acord

Descriptors 

:   * Conselleria de Justícia, Administració Pública, Reformes Democràtiques i Llibertats Públiques

ACORD de 22 de desembre de 2017, del Consell, d'autorització de l'expedient de rescabalament EI 41/2017 per obligacions contretes amb Iron Mountain España, SAU, en 2015. [2017/12399]  
En compliment del que disposen els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta de consellera de Justícia, Administració Pública, Reformes Democràtiques i Llibertats Públiques, el Consell, prèvia deliberació, en la reunió de 22 de desembre de 2017,  
  
  
ACORDA  
  
Primer  
Autoritzar l'aprovació de l'expedient de rescabalament EI 41/2017 per la persona titular de la Conselleria de Justícia, Administració Pública, Reformes Democràtiques i Llibertats Públiques.  
  
Segon  
Autoritzar la imputació al pressupost ordinari de la Conselleria Justícia, Administració Pública, Reformes Democràtiques i Llibertats Públiques de les obligacions adquirides per import de 2.314,95 euros (IVA inclòs), en favor de l'empresa Iron Mountain España, SAU (que va absorbir a l'empresa Recall Information Management, SA) pels serveis d'arxivament, depòsit, custòdia i gestió de la documentació administrativa de la Direcció Territorial de València, en el mes de novembre de 2015.  
  
València, 22 de desembre de 2017  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 8183, del 04-12-2017 (2017/10363)

Adjudicació i formalització del contracte número S/20/2016. Equipament robòtica per a Escola Politècnica Superior de la Universitat d'Alacant
---------------------------------------------------------------------------------------------------------------------------------------------

### Dades del document

Número de DOGV
:   8183

Data del DOGV
:   04-12-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/10608


Data del document
:   20-10-2017

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu
    * contracte de subministraments

Adjudicació i formalització del contracte número S/20/2016. Equipament robòtica per a Escola Politècnica Superior de la Universitat d'Alacant [2017/10180]  
1. Entitat adjudicadora  
1.1. Organisme: Universitat d'Alacant.  
1.2. Dependència que tramita l'expedient: Subdirecció de Contractació.  
1.3. Número d'expedient: S/20/2016.  
  
2. Objecte del contracte  
2.1. Tipus de contracte: contracte de subministraments.  
2.2. Descripció de l'objecte: equipament robòtica per a Escola Politècnica Superior de la Universitat d'Alacant.  
2.3. CPV: 42997300-4.  
2.4. Butlletí o diari oficial i data de publicació de l'anunci de licitació: DOGV núm. 7930, de data 02.12.2016.  
2.5. Adjudicació: publicada en el perfil del contractant en data 14 de març de 2017.  
  
3. Tramitació, procediment i forma d'adjudicació  
3.1. Tramitació: ordinària.  
3.2. Procediment: obert.  
3.3. Criteris d'adjudicació: Lot 1: oferta econòmica: 60 punts. Ampliació del període de garantia completa: 5 punts. Llicencies programari: 5 punts. Lot 2: oferta econòmica: 85 punts. Ampliació del període de garantia completa: 10 punts. Lot 3: oferta econòmica: 70 punts. Ampliació del període de garantia completa: 5 punts. Formació: 5 punts. Llicencies programari: 5 punts.  
  
4. Pressupost base de licitació  
4.1. Lot 1: base imposable: 73.235,00 euros. IVA: 15.379,35 euros. Import total: 88.614,35 euros. Lot 2: base imposable: 40.438,95 euros. IVA: 8.492,18 euros. Import total: 48.931,13 euros. Lot 3: Base imposable: 40.504,00 euros. IVA: 8.505,84 euros. Import total: 49.009,84 euros.  
  
5. Adjudicació i formalització del contracte  
5.1. Data: 9 de març de 2017.  
5.2. Contractista: PRODEL, SA..  
5.3. Nacionalitat: espanyola.  
5.4. Import d'adjudicació: Lot 1: base imposable: 73.200,00 euros. IVA: 15.372,00 euros. Import total: 88.572,00 euros. Lot 2: base imposable: 40.436,00 euros. IVA: 8.491,56 euros. Import total: 48.927,56 euros. Lot 3: base imposable: 40.504,00 euros. IVA: 8.505,84 euros. Import total: 49.009,84 euros.  
5.5. Data de formalització del contracte: 20 de març de 2017.  
  
Alacant, 20 d'octubre de 2017.- El rector, p. d. f. (19.05.2016), vicerector de Campus i Tecnologia: Rafael Muñoz Guillena.
Diari Oficial de la Generalitat Valenciana


Sumari del DOGV 7995, del 08-03-2017 (2017/1914)

Extracte de la Resolució de 3 de març de 2017, de la Conselleria d'Educació, Investigació, Cultura i Esport, per la qual es convoquen per a l'exercici 2017 les subvencions per a l'adquisició d'equipament per a les biblioteques i agències de lectura públiques de les entitats locals de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7995

Data del DOGV
:   08-03-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/1914


Data del document
:   03-03-2017

Organisme emissor
:   Conselleria d'Educació, Investigació, Cultura i Esport

Tipus de document
:   Extracte

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

Extracte de la Resolució de 3 de març de 2017, de la Conselleria d'Educació, Investigació, Cultura i Esport, per la qual es convoquen per a l'exercici 2017 les subvencions per a l'adquisició d'equipament per a les biblioteques i agències de lectura públiques de les entitats locals de la Comunitat Valenciana. [2017/1914]  
BDNS(Identif.):334334  
De conformitat amb el que preveuen els articles 17.3 b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de Dades Nacionals de Subvencions:  
http://www.pap.minhap.gob.es/bdnstrans/index  
   
Primer. Beneficiaris  
Entitats locals de la Comunitat Valenciana titulars de centres de lectura públics municipals integrats en la Xarxa de Biblioteques Públiques de la Comunitat Valenciana. Fundacions i institucions culturals municipals que tinguen entre les seues funcions la gestió d'algun dels centres de lectura públics municipals integrats en la Xarxa de Biblioteques Públiques de la Comunitat Valenciana.  
   
Segon. Objecte  
Subvencions en règim de concurrència competitiva per a l'adquisició d'equipament per a les biblioteques i agències de lectura públiques de les entitats locals de la Comunitat Valenciana.  
   
Tercer. Bases reguladores  
Ordre 76/2016, de 29 de novembre, de la Conselleria d'Educació, Investigació, Cultura i Esport, per la qual s'aproven les bases reguladores per a la concessió de subvencions per a l'adquisició d'equipament per a les biblioteques i agències de lectura públiques de les entitats locals de la Comunitat Valenciana (DOCV 7930, 02.12.2016).  
   
Quart. Quantia  
100.000 euros.  
   
Quint. Termini de presentació de sol·licituds  
Vint dies naturals a comptar de l'endemà de la publicació de l'extracte d'aquesta resolució en el Diari Oficial de la Generalitat Valenciana  
  
València, 3 de març de 2017.- El conseller d'Educació, Investigació, Cultura i Esport: Vicent Marzà Ibáñez.
Diari Oficial de la Generalitat Valenciana


Sumari del DOGV 8033, del 05-05-2017 (2017/3582)

Informació pública de la modificació de la tarifa de subministrament domiciliari d'aigua a Vallés.
--------------------------------------------------------------------------------------------------

### Dades del document

Número de DOGV
:   8033

Data del DOGV
:   05-05-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/3582


Organisme emissor
:   Empresa General Valenciana del Agua, SA (Egevasa)

Tipus de document
:   Anunci

Informació pública de la modificació de la tarifa de subministrament domiciliari d'aigua a Vallés. [2017/3582]  
Per la Resolució de data 12 d'abril de 2017, del director general de Comerç i Consum, s'aprova la modificació de la tarifa de subministrament domiciliari d'aigua a Vallés.  
  
Expedient: 603.005/012017.  
  
Tarifa que s'aprova  
  
Aigua potable   
 Domèstics  
Quota de servei Euros/mes  
Tots els calibres 3,057  
   
 Domèstics  
Quota consum Euros/m³  
Bloc únic 0,617  
   
 Domèstics  
Conservació comptador Euros/mes  
Tots els calibres 1,436  
  
  
Sobre les presents tarifes s'aplicarà l'IVA, d'acord amb el que estableix la Llei 37/1992, de 28 de desembre.  
Cosa que es fa pública perquè se'n prenga coneixement.  
  
València, 27 de abril de 2017.- La gerent: Gloria Fayos Miñana.
Diari Oficial de la Generalitat Valenciana


Sumari del DOGV 8062, del 14-06-2017 (2017/5226)

CORRECCIÓ d'errades de la Resolució de 16 de maig de 2017, del Rectorat, per la qual es convoquen proves selectives d'accés al grup C (subgrup C1), pel torn lliure, sector administració especial, escala tècnica bàsica d'investigació d'aquesta universitat.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8062

Data del DOGV
:   14-06-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/5226


Data del document
:   08-06-2017

Organisme emissor
:   Universitat de València

Tipus de document
:   Correcció d'errades

Correcció d'errades

 Descriptors 

:   * concurs administratiu

CORRECCIÓ d'errades de la Resolució de 16 de maig de 2017, del Rectorat, per la qual es convoquen proves selectives d'accés al grup C (subgrup C1), pel torn lliure, sector administració especial, escala tècnica bàsica d'investigació d'aquesta universitat. [2017/5226]  
Advertida una errada material en la publicació de la Resolució de 16 de maig de 2017 (DOGV 8061, 13.06.2017), es procedeix a rectificar el següent:  
  
Annex II. Temari específic, perfil C2  
  
On diu:  
«Tema 19. Experimentació animal. Manteniment i seguretat dels animals. Normativa sobre protecció dels animals utilitzats per a l'experimentació i altres finalitats científiques (RD 1201/2005, de 10 d'octubre)»;  
  
Ha de dir:  
«Tema 19. Experimentació animal. Manteniment i seguretat dels animals. Normativa sobre protecció dels animals utilitzats per a l'experimentació i altres finalitats científiques (RD 53/2013, d'1 de febrer)».  
  
  
Aquesta correcció d'errades no comporta ampliació del termini de presentació de sol·licituds de participació en les proves selectives.  
  
València, 8 de juny de 2017.- El rector, p. d. (DOGV 27.01.2017), el gerent: Joan E. Oltra i Vidal.
Diari Oficial de la Generalitat Valenciana


Sumari del DOGV 7994, del 07-03-2017 (2017/1179)

Notificació de la sentència dictada en el procediment de divorci contenciós número 453/2014.
--------------------------------------------------------------------------------------------

### Dades del document

Número de DOGV
:   7994

Data del DOGV
:   07-03-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/1179


Organisme emissor
:   Jutjat de Primera Instància i Instrucció Número 1 de Picassent

Tipus de document
:   Edicte

Notificació de la sentència dictada en el procediment de divorci contenciós número 453/2014. [2017/1179]  
Divorci contenciós número 000453/2014  
De: Gladis Lorena Torres Zapata.  
Procuradora: Eugenia Merelo Fos.  
Contra: Leo Fernando García Cano i Ministeri Fiscal.  
En aquest procediment de divorci contenciós, seguit a instàncies de Gladis Lorena Torres Zapata contra Leo Fernando García Cano i el Ministeri Fiscal, s'ha dictat la sentència de data 2 de novembre de 2015, l'extracte de la qual és com segueix:  
  
«Sentència número 119/2015  
Picassent, 2 de novembre de 2015  
Irene Vidal Notari, jutgessa del Jutjat de Primera Instància i Instrucció número 1 de Picassent i partit judicial, he vist aquestes actuacions del judici de divorcio número 453/2014, tramitades d'acord amb les normes de l'article 770 de la Llei d'enjudiciament civil, seguides a instàncies de Gladis Lorena Torres Zapata, representada per la procuradora dels tribunals Eugenia Merelo Fos, contra Leo Fernando García Cano, declarat en rebel·lia.  
Part dispositiva  
Estime la demanda interposada per Gladis Lorena Torres Zapata, representada per la procuradora dels tribunals Eugenia Merelo Fos, contra Leo Fernando García Cano, declarat en rebel·lia, declare dissolt, per divorci, el matrimoni d'ambdós cònjuges, i dispose les mesures següents:  
a) Atribuïsc a Gladis Lorena Torres Zapata la guarda i custòdia de la menor, S., i la pàtria potestat la compartiran ambdós progenitors.  
  
b) Establisc un règim de visites de l'esmentada filla menor a favor de Leo Fernando García Cano i de la resta de parents que serà el que lliurement establisca ella de comú acord amb el demandat i els altres parents.  
c) Impose a Leo Fernando García Cano l'obligació d'abonar a Gladis Lorena Torres Zapata la quantitat de 250 euros mensuals en concepte de pensió alimentària, pagament que haurà d'efectuar-se per mesos anticipats i dins dels cinc primers dies de cada mes, i establisc com a base per a l'actualització d'aquestes quantitats l'índex general del cost de la vida publicat anualment per l'Institut Nacional d'Estadística. Les despeses extraordinàries les hauran d'abonar a mitges ambdós progenitors.  
  
d) Atribuïsc l'ús de l'habitatge familiar a la menor i a la seua mare, Gladis Lorena Torres Zapata.  
e) No pertoca fer especial pronunciament sobre costes.»  
  
I atés que el demandat, Leo Fernando García Cano, es troba en parador desconegut, expedisc aquest edicte a fi que li valga de notificació de forma deguda.  
  
Picassent, 31 de gener de 2017.- La lletrada de l'Administració de justícia: Marta Golvano Lanas.